|  |  |
| --- | --- |
| ГРБОВИ ЗА МЕМОРАНДУМ | Srbská republikaAutonómna pokrajina Vojvodina**Pokrajinský sekretariát vzdelávania, predpisov,** **správy a národnostných menšín – národnostných spoločenstiev**Bulvár Mihajla Pupina 16, 21 000 Nový SadT: +381 21 487 46 04 bojan.greguric@vojvodina.gov.rs |
|  | ČÍSLO: 000150748 2024 09427 005 001 000 001 | DÁTUM: 29. 01. 2024 |

Podľa článku 7 Pokrajinského parlamentného uznesenia o prideľovaní rozpočtových prostriedkov na zlepšenie postavenia národnostných menšín – národnostných spoločenstiev a rozvoj multikultúrnosti a tolerancie (Úradný vestník APV č. 8/2019) článku 11, 12, 23 odsek 4, 25 a 26 Pokrajinského parlamentného uznesenia o rozpočte Autonómnej pokrajiny Vojvodiny na rok 2024 (Úradný vestník APV číslo 45/2023), článku 37 Pokrajinského parlamentného uznesenia o pokrajinskej správe (Úradný vestník APV č. 37/2014, 54/2014‒ iné uznesenie, 37/2016, 29/2017, 24/2019, 66/2020 a 38/2021), článku 6 Nariadenia o fondoch na podporu programov alebo chýbajúcej časti prostriedkov na financovanie programov verejného záujmu realizovaných združeniami (vestník Službeni glasnik RS, č. 16/2018) a článku 3 Pravidiel o prideľovaní rozpočtových prostriedkov Pokrajinského sekretariátu vzdelávania, predpisov, správy a národnostných menšín – národnostných spoločenstiev na zlepšenie postavenia národnostných menšín – národnostných spoločenstiev a rozvoj multikulturalizmu a tolerancie v Autonómnej pokrajine Vojvodine (Úradný vestník APV, číslo 7/2023) Pokrajinský sekretariát vzdelávania, predpisov, správy a národnostných menšín – národnostných spoločenstiev (ďalej len: sekretariát), vypisuje

**VEREJNÝ SÚBEH**

**NA SPOLUFINANCOVANIE PROGRAMOV A PROJEKTOV ZACHOVANIA A PESTOVANIA MULTIKULTÚRNOSTI A MEDZIETNICKEJ TOLERANCIE V AP VOJVODINE V ROKU 2024**

**I. VŠEOBECNÉ PODMIENKY SÚBEHU**

Verejný súbeh sa vypisuje pre programy a projekty združení, fondov a nadácií (ďalej len: žiadateľ) zamerané na zachovanie a pestovanie multikultúrnosti a medzietnickej tolerancie na území Autonómnej pokrajiny Vojvodiny v roku 2024.

**II. PODMIENKY SÚBEHU**

* Verejný súbeh je vypísaný na celkovú sumu **14.000.000,00 dinárov**.
* Na verejný súbeh na pridelenie rozpočtových prostriedkov sekretariátu na rozvoj, pestovanie a zachovanie multikultúrnosti a medzietnickej tolerancie sa môžu prihlásiť žiadatelia, ktorých projekty a programy sú zamerané na zachovanie a podporu medzietnickej tolerancie a ktorí majú registrované sídlo na území AP Vojvodiny.
* Na verejný súbeh sa nemôžu uchádzať priami a nepriami používatelia rozpočtu, obchodné spoločnosti a národnostné rady národnostných menšín.
* Súbehovú dokumentáciu si možno prebrať od **29. 1. 2024** v miestnostiach sekretariátu alebo stiahnuť z internetovej stránky sekretariátu www.puma.vojvodina.gov.rs.
* Lehota podávania prihlášok je **23. 2. 2024.**
* Na verejnom súbehu sa prideľujú finančné prostriedky na programy a projekty podávateľov prihlášok zamerané na zachovávanie a pestovanie multikultúrnosti a medzietickej tolerancie a najmä na:
* uchovávanie a pestovanie jazykov, ľudových zvykov a starých remesiel;
* ochranu a prezentáciu folklórneho dedičstva;
* vytváranie podmienok pre rozvoj kultúry, vedy a umenia;
* pestovanie a podporu ľudovej tvorby;
* prezentáciu kultúrneho majetku mimoriadneho významu;
* literárnu, dramatickú, javiskovú, hudobnú a výtvarnú tvorbu, pamätné dni, festivaly, jubilejné podujatia, kolónie umenia, tábory podporujúce toleranciu a práva národnostných menšín - národnostných spoločenstiev;
* konferencie, turnaje, zhromaždenia a pod. na podporu tolerancie a práv národnostných menšín – národnostných spoločenstiev;
* starostlivosť a rozvoj ochotníctva, hosťovanie súborov;
* spoluprácu s materskými krajinami a iné formy spolupráce;
* projekty týkajúce sa rozvoja, zachovania a pestovania ducha medzinárodnotnej tolerancie medzi mladými ľuďmi;
* zlepšenie produkcie a produkciu televíznych a rozhlasových programov, internetových prezentácií, iných foriem elektronických prezentácií, tlačových reklamných aktivít, aktivít v oblasti tlačových médií a iných foriem mediálnych aktivít;
* Sekretariát podľa súbehu spolufinancuje výlučne aktivity, ktoré sú realizované v období odo dňa vypísania súbehu do 31. 12. 2024.
* Verejný súbeh sa uverejňuje v Úradnom vestníku Autonómnej pokrajiny Vojvodiny, v jednom z verejnoprávnych prostriedkov, ktorý pokrýva celé územie APV a na internetovej stránke Sekretariátu, ako aj na portáli elektronickej štátnej správy v srbskom jazyku a v jazykoch národnostných menšín, ktoré sú úradne používané v Autonómnej pokrajine Vojvodine.

**III. SPÔSOB PODÁVANIA PRIHLÁŠKY**

* Prihláška na verejný súbeh (výhradne na vyplnenom tlačive, v srbskom jazyku alebo v jazyku národnostnej menšiny, ktorý sa úradne používa v AP Vojvodine, v jednom vyhotovení) sa podáva:
1. poštou na adresu:

Pokrajinský sekretariát vzdelávania, predpisov, správy a národnostných menšín – národnostných spoločenstiev, Bulvár Mihajla Pupina 16, Nový Sad,

s označením na prednej strane obálky: Prihláška na Verejný súbeh na spolufinancovanie programov a projektov na zachovávanie a pestovanie multikultúrnosti a medzietnickej tolerancie v AP Vojvodine v roku 2024 alebo

1. osobne, odovzdaním na podateľňu orgánov pokrajinskej správy (vchod do podateľne orgánov pokrajinskej správy, ulica Bánovinový priechod b. č., Nový Sad) v čase od 9:00 do 14:00 hod.
* Prihlášky podané osobne alebo poštou je **potrebné povinne doručiť aj v elektronickej podobe v naskenovanom formáte PDF, ako aj vo formáte word**, prostredníctvom aplikáce sekretariátu <http://185.166.125.155/konkursi/> voľbou zodpovedajúceho verejného súbehu, na ktorý sa nevzťahuje prihláška.
* Počet prihlášok na súbeh, ktorý môže podať jeden uchádzač, nie je obmedzený. **V prípade viacerých prihlášok** od jedného uchádzača je potrebné **každú prihlášku** na súbeh toho istého uchádzača podať **ako samostatnú zásielku**, t.j. pre každý názov projektu/programu podáva sa osobitná prihláška a povinne sa odovzdáva osobitne skenovaný doklad (adresovaný na názov projektu/programu).
* Žiadatelia sa môžu s rovnakým programom/projektom uchádzať len na jeden súbeh na spolufinancovanie projektov vypísanej sekretariátom.

**IV. ĎALŠIE INFORMÁCIE O SÚBEHU**

* Sekretariát si vyhradzuje právo požadovať od žiadateľa dodatočnú dokumentáciu a informácie, resp. určiť splnenie dodatočných podmienok na pridelenie finančných prostriedkov.
* Žiadosti uchádzačov posudzuje a vyhodnocuje súbehová komisia podľa kritérií stanovených Pravidlami prideľovania rozpočtových prostriedkov Pokrajinského sekretariátu vzdelávania, predpisov, správy a národnostných menšín – národnostných spoločenstiev na zlepšenie postavenia národnostných menšín – národnostných spoločenstiev a rozvoj multikulturalizmu a tolerancie v Autonómnej pokrajine Vojvodiny (Úradný vestník APV, číslo 7/2023).
* Pokrajinský tajomník vydáva rozhodnutie o rozdelení finančných prostriedkov, ktoré je zverejnené na úradnej webovej stránke Sekretariátu a na portáli E-správy.
* Žiadateľ, ktorému budú pridelené finančné prostriedky v rámci verejného súbehu, je povinný doručiť sekretariátu údaj o osobitnom vyhradenom podúčte zriadenom na Správe trezoru pre každý jednotlivý účel (program/projekt) najneskôr do 1 júna 2024.

Ďalšie informácie o verejnom súbehu možno dostať na sekretariáte na tel. č. 021/ 487 4604, prostredníctvom e-mailu na adrese bojan.greguric@vojvodina.gov.rs alebo webovej stránky sekretariátu na adrese <http://www.puma.vojvodina.gov.rs>

 Pokrajinský tajomník

 Zsolt Szakállas v. r.